URDHËR
Nr. 268, datë 28.6.2021

PËR DELEGIM KOMPETENCE

Mbështetur në nenin 102, pika 4, të Kushtetutës së Republikës së Shqipërisë; në ligjin nr. 23/2015, “Për shërbimin e jashtëm”; në nenet 22 e vijues, të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, dhe në nenin 19, pika 2, të ligjit nr. 119/2014, “Për të drejtën e informimit”,

URDHËROJ:

[bookmark: _GoBack]Delegimin e kompetencës së ministrit për Evropën dhe Punët e Jashtme, Sekretarit të Përgjithshëm të Ministrisë për Evropën dhe Punët e Jashtme, si vijon:
1. Zbatimin e Programit të Transparencës të Rishikuar, sipas modelit të miratuar nga Komisioneri për të Drejtën e Informimit dhe Mbrojtjes së të Dhënave Personale me urdhrin nr. 187, datë 18.12.2020.
2. Zbatimin e Regjistrit të Kërkesave dhe Përgjigjeve të Rishikuar, sipas modelit të miratuar nga Komisioneri për të Drejtën e Informimit dhe Mbrojtjes së të Dhënave Personale me urdhrin nr. 188, datë 18.12.2020.
3. Sekretari i Përgjithshëm i Ministrisë për Evropën dhe Punët e Jashtme nuk mund t’i nëndelegojë këto kompetenca.
4. Ngarkohet Sekretari i Përgjithshëm i Ministrisë për Evropën dhe Punët e Jashtme për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

Olta Xhaçka
